הטבלה המחזורית
מבנה הטבלה

היסודות בטבלה המחזורית מסודרים בצורה מיוחדת, התואמת את סידור האלקטרונים שלהם (הקונפיגורציה האלקטרונית), ומכאן – את תכונותיהם הכימיות:
כל אחת מהשורות נקראת מחזור. המחזור הראשון (העליון) מכיל רק שני יסודות (הליום ומימן) המחזיקים ב מספרים האטומיים 1 ו-2. מספר המחזור מעיד על מספר קליפות האלקטרונים סביב גרעין האטום בשורה. כך לאטומים במחזור הראשון יש רק קליפת אלקטרונים אחת, היות שהקליפה הראשונה יכולה להכיל רק 2 אלקטרונים לכל היותר.
ליסודות הנמצאים באותה שורה יש מספר זהה של קליפות אלקטרונים, הנעים במסלולים ובצורות שונות, תלוי ברמת האנרגיה, במגנטיות ובגודל שלהם, כשהקליפה החיצונית של היסודות בקצה השמאלי של הטבלה מכילה אלקטרון אחד, ואילו קליפת היסודות בקצה הימני מכילה 8 אלקטרונים (המספר המקסימלי האפשרי; כלומר, קליפתם מלאה לגמרי באלקטרונים). לדוגמה, ליתיום וניאון מכילים שניהם שתי קליפות אלקטרונים, כיוון ששניהם מצויים בשורה השנייה של הטבלה. הקליפה החיצונית של ליתיום מכילה אלקטרון אחד, וזו של ניאון – 8 אלקטרונים. (יוצאת דופן היא השורה הראשונה, בה להליום, היסוד האחרון בשורה, רק שני אלקטרונים, משום שהקליפה הראשונה יכולה להכיל רק שניים). האלקטרונים בקליפה החיצונית מכונים "אלקטרוני ערכיות".
ליסודות הנמצאים באותו הטור (מכונה בהקשר זה קבוצה) יש מספר זהה של אלקטרונים בקליפה החיצונית. היות שלמספר האלקטרונים בקליפה החיצונית השפעה מכרעת על התכונות הכימיות של היסוד, מגלים שלכל היסודות באותה קבוצה תכונות כימיות דומות, והם מהווים ברוב המקרים קבוצה מוגדרת בעלת שם (לדוגמה הלוגנים, מתכות אלקליות, גזים אצילים, ועוד). לכלל זה (בנוגע למספר האלקטרונים בקליפה החיצונית) יש יוצאים מן הכלל במתכות המעבר.
לטבלת מנדלייב כמה חסרונות, העיקרי שבהם הוא הקושי לתאר באמצעותה את תכונותיהן של מתכות המעבר. חלק ניכר ממתכות המעבר מובאות כנספח לטבלה, משום שאין אפשרות לכלול אותן בתוכה. כמו כן היסוד מימן מופיע על-פי הטבלה בטור שאינו מתאים לו מבחינת תכונותיו.
| משפחה כימית ← | 18 | 17 | 16 | 15 | 14 | 13 | 12 | 11 | 10 | 9 | 8 | 7 | 6 | 5 | 4 | 3 | 2 | 1 |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| מחזור ↓ |   |   |   |   |   |   |   |   |   |   |   |   |   |   |   |   |   |   |  |  |
| 1 | הליום 2 He |   |   |   |   |   |   |   |   |   |   |   |   |   |   |   |   | מימן 1 H |  |  |
| 2 | נאון 10 Ne | פלואור 9 F | חמצן 8 O | חנקן 7 N | פחמן 6 C | בור 5 B |   |   |   |   |   |   |   |   |   |   | בריליום 4 Be | ליתיום 3 Li |  |  |
| 3 | ארגון 18 Ar | כלור 17 Cl | גופרית 16 S | זרחן 15 P | צורן 14 Si | אלומיניום 13 Al |   |   |   |   |   |   |   |   |   |   | מגנזיום 12 Mg | נתרן 11 Na |  |  |
| 4 | קריפטון 36 Kr | ברום 35 Br | סלניום 34 Se | ארסן 33 As | גרמניום 32 Ge | גליום 31 Ga | אבץ 30 Zn | נחושת 29 Cu | ניקל 28 Ni | קובלט 27 Co | ברזל 26 Fe | מנגן 25 Mn | כרום 24 Cr | ונדיום 23 V | טיטניום 22 Ti | סקנדיום 21 Sc | סידן 20 Ca | אשלגן 19 K |  |  |
| 5 | קסנון 54 Xe | יוד 53 I | טלור 52 Te | אנטימון 51 Sb | בדיל 50 Sn | אינדיום 49 In | קדמיום 48 Cd | כסף 47 Ag | פלדיום 46 Pd | רודיום 45 Rh | רותניום 44 Ru | טכנציום 43 Tc | מוליבדן 42 Mo | ניאוביום 41 Nb | זירקוניום 40 Zr | איטריום 39 Y | סטרונצ-יום 38 Sr | רובידיום 37 Rb |  |  |
| 6 | רדון 86 Rn | אסטטין 85 At | פולוניום 84 Po | ביסמוט 83 Bi | עופרת 82 Pb | תליום 81 Tl | כספית 80 Hg | זהב 79 Au | פלטינה 78 Pt | אירידיום 77 Ir | אוסמיום 76 Os | רניום 75 Re | טונגסטן 74 W | טנטלום 73 Ta | הפניום 72 Hf | * | בריום 56 Ba | צסיום 55 Cs |  |  |
| 7 | אוגאנסון 118 Og | טנסין 117 Ts | ליברמוריום 116 Lv | מוסקוביום 115 Mc | פלרוביום 114 Fl | ניהוניום 113 Nh | קופרניקיום 112 Cn | רנטגניום 111 Rg | דרמשטט-יום 110 Ds | מייטנר-יום 109 Mt | האסיום 108 Hs | בוהריום 107 Bh | סיבורגיום 106 Sg | דובניום 105 Db | רתרפורד-יום 104 Rf | ** | רדיום 88 Ra | פרנציום 87 Fr |  |  |
 
| * לנתנידים: | * לנתנידים: | לוטציום 71 Lu | איטרביום 70 Yb | תוליום 69 Tm | ארביום 68 Er | הולמיום 67 Ho   | דיספרוס-יום 66 Dy | טרביום 65 Tb | גדוליניום 64 Gd | אירופיום 63 Eu | סמריום 62 Sm | פרומתיום 61 Pm | נאודימיום 60 Nd | פרסאודי-מיום 59 Pr | צריום 58 Ce | לנתן 57 La |   |  |  |  |
| ** אקטינידים: | ** אקטינידים: | לורנציום 103 Lr | נובליום 102 No | מנדלביום 101 Md | פרמיום 100 Fm | איינשטיינ-יום 99 Es | קליפורנ-יום 98 Cf | ברקליום 97 Bk | קוריום 96 Cm | אמריציום 95 Am | פלוטוניום 94 Pu | נפטוניום 93 Np | אורניום 92 U | פרוטקטינ-יום 91 Pa | תוריום 90 Th | אקטיניום 89 Ac |   |  |  |  |
| סדרות כימיות בטבלה המחזורית |
| --- | --- | --- | --- | --- |
| מתכות אלקליות | מתכות אלקאלי-עפרוריות | אקטינידים | לנתנידים | מתכות מעבר |
| מתכות מעבר עמידות | מתכות למחצה | יסודות אל-מתכתיים | הלוגנים | גזים אציליים |